જંત્રીના ભાવોમાં કોઇ ફેરફાર નહી થવાના કારણે કાળાબજારિયા, દાણચોરો અને રાજકારણી સહિતના પૈસાપાત્ર લોકો તેમના કાળા નાણાં સિફતતાપૂર્વક જમીનોમાં રોકાણ કરી તગડી કમાણી રળી રહ્યા છે ત્યારે સુરતના બામરોલી, અલથાણ, સિંગણપોર, અડાજણ સહિતના વિવિધ ગામોના ખેડૂતો દ્વારા જમીન અધિગ્રહણ, સુધારણા અને પુનઃસમાધાન એકટ-૨૦૧૩ની કલમ-૨૬(૩)ની જોગવાઇને ગુજરાત ટાઉન  પ્લાનીંગ એકટ-૧૯૭૬ની કલમ-૨૦ સાથે વાંચતાં સને ૨૦૧૧થી સુરત શહેર, જિલ્લા અને સુડા વિસ્તારમાં આવેલ જમીનોના જંત્રી મૂલ્ય (દરોનું વાર્ષિકપત્ર) સુધારો કરવામાં આવ્યો નહી હોઇ તેમાં તાત્કાલિક ધોરણે યોગ્ય અને વાજબી સુધારો કરવા વડાપ્રધાન નરેન્દ્ર મોદી, રાજય સરકાર, સુરત જિલ્લા કલેકટર, સુડા, સુરત મનપા સહિતના સંબંધિત સત્તાવાળાઓ સમક્ષ બહુ જ મહત્વની, તર્કસંગત, આધાર-પુરાવા અને ટેકનીકલ દલીલો સાથેની અસરકારક રજૂઆત કરવામાં આવી છે.